ලංකාවේ පෘතුගීසි සමයේදී මුලින් ඔවුන්ට පක්ෂව ක්‍රියා කොට පසුව ඔවුන් පළවා හැරීමට මහ සටන් කළ නිසාම මහනුවර විමලධර්ම සූරිය රජුගේ ප්‍රසාදයට පත්ව කෝට්ටේ හා සීතාවක යුවරජ තනතුරෙන්ද පුදනු ලැබුවත්, ද්‍රෝහී සිංහලයන් නිසාම අසවේදු නම් කෲර ප්‍රතිකාල් සෙන්පතියා අතට පත්ව බිහිසුණු මරණයකට පත්වූ එදිරිල්ලේ රාළ හෙවත් ඩොමිනිකස් කොරෙයා තම පරපුරේ ආදිතමයා වීම ගැන හලාවත කොරෙයා වරුන්ට ඇත්තේ අභිමානයකි.